CELEX: 32011D0222
Language: bg
Date: 2011-04-05 00:00:00
Title: 2011/222/ЕС: Решение на Комисията от 5 април 2011 година за предоставяне на дерогации на определени държави-членки във връзка с предаването на статистически данни съгласно Регламент (ЕО) № 1338/2008 на Европейския парламент и на Съвета относно статистиката на Общността в областта на общественото здраве и здравословните и безопасни условия на труд по отношение на статистическите данни за причините за смъртни случаи (нотифицирано под номер C(2011) 2057)

7.4.2011   
            
            
               BG
            
            
               Официален вестник на Европейския съюз
            
            
               L 93/26
            
         РЕШЕНИЕ НА КОМИСИЯТА
   от 5 април 2011 година
   за предоставяне на дерогации на определени държави-членки във връзка с предаването на статистически данни съгласно Регламент (ЕО) № 1338/2008 на Европейския парламент и на Съвета относно статистиката на Общността в областта на общественото здраве и здравословните и безопасни условия на труд по отношение на статистическите данни за причините за смъртни случаи
   (нотифицирано под номер C(2011) 2057)
   (само текстовете на български, немски, нидерландски, фински, френски, чешки и шведски език са автентични)
   (2011/222/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1338/2008 на Европейския парламент и на Съвета от 16 декември 2008 г. относно статистиката на Общността в областта на общественото здраве и здравословните и безопасни условия на труд (1), и по-специално член 9, параграф 2 от него,
   като взе предвид исканията, направени от Република България, Чешката република, Федерална република Германия, Френската република, Кралство Нидерландия и Република Финландия,
   като има предвид, че:
   
               (1)
            
            
               В съответствие с член 2 от Регламент (ЕО) № 1338/2008 той се прилага към изготвянето на статистически данни за причините за смъртни случаи съгласно определението в приложение III.
            
         
               (2)
            
            
               В член 9, параграф 2 от Регламент (ЕО) № 1338/2008 се предвижда, че при необходимост въз основа на обективни причини на държавите-членки се предоставят дерогации и преходни периоди.
            
         
               (3)
            
            
               От предоставената на Комисията информация е видно, че исканията за дерогации, направени от България, Чешката република, Германия, Франция, Нидерландия и Финландия, са последица от необходимостта от значителни промени в националните статистически системи, за да се постигне пълно съответствие с Регламент (ЕО) № 1338/2008.
            
         
               (4)
            
            
               Поради това тези дерогации следва да бъдат предоставени на посочените държави-членки.
            
         
               (5)
            
            
               Мерките, предвидени в настоящото решение, са в съответствие със становището на Комитета на Европейската статистическа система,
            
         ПРИЕ НАСТОЯЩОТО РЕШЕНИЕ:
   Член 1
   Посочените в приложението дерогации се предоставят на изброените в него държави-членки.
   Член 2
   Адресати на настоящото решение са Република България, Чешката република, Федерална република Германия, Френската република, Кралство Нидерландия и Република Финландия.
   
      Съставено в Брюксел на 5 април 2011 година.
      
         
            За Комисията
         
         Olli REHN
         
            Член на Комисията
         
      
   
   
      (1)  ОВ L 354, 31.12.2008 г., стр. 70.
   
      ПРИЛОЖЕНИЕ
      
         Дерогации от Регламент (ЕО) № 1338/2008, прилаган от Комисията, по отношение на статистическите данни за причините за смъртни случаи
      
      
                  Държава-членка
               
               
                  Променлива величина
               
               
                  Край на дерогацията
               
            
                  България
               
               
                  Основна причина за смъртта по Международната класификация на болестите (4-значен код)
               
               
                  31 декември 2012 г.
               
            
                  Чешка република
               
               
                  Държава, в която е настъпила смъртта
               
               
                  31 декември 2011 г.
               
            
                  Германия
               
               
                  Държава, в която е настъпила смъртта
               
               
                  31 декември 2013 г.
               
            
                  Франция
               
               
                  Година, през която е настъпила смъртта (дата на настъпване), за мъртвородените деца
               
               
                  31 декември 2012 г.
               
            
                  Нидерландия
               
               
                  Държава, в която е настъпила смъртта
               
               
                  31 декември 2012 г.
               
            
                  Държава на местоживеене, за починали в Нидерландия лица с местоживеене в друга държава
               
               
                  31 декември 2012 г.
               
            
                  Финландия
               
               
                  Регион, в който е настъпила смъртта (NUTS 2)
               
               
                  31 декември 2013 г.
               
            
                  Държава на местоживеене/държава на местоживеене на майката
               
               
                  31 декември 2013 г.